Nuno Gomes Nabiam

Nuno Gomes Nabiam (an haife shi a ranar 17 ga watan Nuwamba, 1966) ɗan siyasa ne ɗan ƙasar Bissau-Guine wanda ya yi aiki a matsayin Firayim Ministan Guinea-Bissau daga ranar 28 ga watan Fabrairu, 2020 zuwa ranar 8 ga watan Agusta, 2023. 

 Rayuwa ta sirri 
Gomes Nabiam ya kammala karatunsa a Makarantar Sakandare ta Kwame Nkrumah ta Ƙasa. Ya kammala karatunsa a Babbar Kwalejin Injiniyancin Jiragen Sama da ke Kyiv, Ukraine, kuma an ba shi tallafin karatu a fannin sufurin jiragen sama a shekarar 1986. Daga baya Gomes Nabiam ya yi karatu a Amurka, inda ya sami digiri na biyu a fannin gudanar da kasuwanci.

A ranar 29 ga watan Afrilu, 2020, shi da ministoci uku sun kamu da cutar COVID-19.

 Aikin siyasa 
Gomes Nabiam ya zama mai fafutuka a cikin matasan Afirka Amílcar Cabral a shekarar 1978. A shekarar 1980, ya zama mai fafutuka a cikin jam'iyyar PAIGC. A shekarar 2012, gwamnatin Bissau-Guinean ta naɗa shi shugaban kwamitin gudanarwa na Hukumar Kula da Jiragen Sama ta Guinea-Bissau. 

A ranar 28 ga watan Fabrairu, 2020, an naɗa Gomes Nabiam a matsayin Firayim Ministan Guinea-Bissau. Shi memba ne na Majalisar Jam'iyyar Jama'a ta Haɗaka. 

 Manazarta 

Rukuni:Rayayyun mutane
Rukuni:Haihuwan 1966